සජබයේ වේලු කුමාර් ජනපති ළඟට රිෂාඩ් හා පොහොට්ටුවේ කරුණාදාස සජිත් ළඟට
සමගි ජන බලවේගයේ මහනුවර දිස්ත්රික් පාර්ලිමේන්තු මන්ත්රී වේලු කුමාර් මහතා ඊයේ 15දා ජනාධිපති රනිල් වික්රමසිංහ මහතා හමුවී ඉදිරි ජනපතිවරණයේදී ජනාධිතිවරයාට සහාය දෙන බවට ප්රකාශ කර තිබේ නාමයෝජනා භාරදීමට සුළු මොහොතකට පෙර කොළඹ මල් පාරේ පිහිටි නිවසට පැමිණි මන්ත්රීවරයා ජනාධිපතිවරයා හමුවී මේ බව පවසා ඇත මේ අතර ශ්රී ලංකා පොදුජන පෙරමුණේ මාතර දිස්ත්රික් පාර්ලිමේන්තු මන්ත්රී කරුණාදාස කොඩිතුවක්කු මහතා ඉදිරි ජනාධිපතිවරණයේදී සජිත් ප්රේමදාස මහතාට සහාය පළ කිරීමට තීරණය කර ඇත ඒ අනුව හෙට 17දා අකුරැස්සේදී පැවැත්වීමට නියමිත සජිත් ප්රේමදාස මහතාගේ දේශපාලන රැලියට තමා එක්වන බව කොඩිතුවක්කු මහතා දිවයින ට පැවසීය මේ අතර ඉදිරි ජනපතිවරණයේදී ජනාධිපති රනිල් වික්රමසිංහ මහතාගේ ජයග්රහණය තහවුරු කිරීමට කැපවන බවට ශ්රී ලංකා පොදුජන පෙරමුණේ මොනරාගල දිස්ත්රික් පාර්ලිමේන්තු මන්ත්රී ගයාශාන් නවනන්දන දිගාමඬුල්ල දිස්ත්රික් හිටපු පාර්ලිමේන්තු මන්ත්රී සහ හිටපු ඇමැතිනි ශ්රියානි විජේවික්රම හිටපු පාර්ලිමේන්තු මන්ත්රී ගුණසේකරම් ශංගර් එක්සත් ජනතා පෙරමුණේ නායක සිරිමසිරි හපුආරච්චි යන මහත්ම මහත්මීන් ජනාධිපතිවරයා හමුවී සහතික වී ඇත මේ අතර රිෂාඩ් බදියුදීන් මහතාගේ නායකත්වයෙන් යුත් සමස්ත ලංකා මහජන කොංග්රසය සජිත් ප්රේමදාස මහතාට සහාය පළ කරමින් ගිවිසුමකට එළඹීම ඊයේ සිදුවිය චමින්ද සිල්වා